|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |

**SPRENDIMAS**

**DĖL UŽSIENIEČIŲ, PASITRAUKUSIŲ IŠ UKRAINOS DĖL RUSIJOS KARINĖS AGRESIJOS, APGYVENDINIMO**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Vyriausybės 2022 m. kovo 16 d. nutarimu Nr. 224 „Dėl laikinosios apsaugos Lietuvos Respublikoje užsieniečiams suteikimo“, Plungės rajono savivaldybės taryba nusprendžia:

1. Pavesti Plungės rajono savivaldybės administracijos direktoriui:
2. Organizuoti užsieniečių, pasitraukusių iš Ukrainos dėl Rusijos karinės agresijos, apgyvendinimą;
3. Nustatyti 1.1. punkte nurodytiems asmenims laikinas apgyvendinimo vietas;
4. Rengti ir pasirašyti reikiamus dokumentus dėl 1.1. punkte nurodytų asmenų apgyvendinimo;
5. Apmokėti už faktiškai patirtas išlaidas, įskaitant patalpų paruošimo gyventi, remonto, komunalinių ir kitų paslaugų teikimo išlaidas, susijusias su asmenų nemokamu apgyvendinimu teisės aktų nustatyta tvarka.
6. Nustatyti, kad asmenys turi teisę gyventi nemokamai Savivaldybės įstaigų apgyvendinimo vietose iki laikinosios apsaugos termino pabaigos - 2023 m. kovo 4 d.

Savivaldybės meras

SUDERINTA:

Administracijos direktorius  Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė Turto skyriaus vedėja Živilė Bieliauskienė

**PLUNGĖS RAJONO SAVIVALDYBĖS ADMINISTRACIJOS TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UŽSIENIEČIŲ, PASITRAUKUSIŲ IŠ UKRAINOS DĖL RUSIJOS KARINĖS AGRESIJOS, APGYVENDINIMO“**

2022 m. balandžio 13 d.

Plungė

**1. Parengto teisės akto projekto tikslai. -**Pavesti Plungės rajono savivaldybės administracijos direktoriui organizuoti užsieniečių, pasitraukusių iš Ukrainos dėl Rusijos Federacijos karinių Ukrainoje, apgyvendinimą. Apgyvendinimui būtų panaudotos Plungės rajono savivaldybei nuosavybės teise priklausančios, tinkamos apgyvendinimui, patalpos.

**2. Kaip šiuo metu yra sprendžiami projekte aptarti klausimai.** Vadovaujantis Lietuvos Respublikos Vyriausybės 2022m. kovo 16 d. nutarimu Nr. 224, organizuojamas apgyvendinimas Savivaldybei nuosavybės teise priklausančiose, laisvose ir nenaudojamose gyvenamosios paskirties patalpose.

**3. Kodėl būtina priimti sprendimą, kokių pozityvių rezultatų laukiama.** Bus galima operatyviau organizuoti apgyvendinimą.

**4. Siūlomos teisinio reguliavimo nuostatos.** VadovaujamasiLietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Vyriausybės 2022 m. kovo 16 d. nutarimu Nr. 224 „Dėl laikinosios apsaugos Lietuvos Respublikoje užsieniečiams suteikimo“.

**5. Pateikti skaičiavimus, išlaidų sąmatas, nurodyti finansavimo šaltinius.** Finansavimo šaltiniai – fizinių ir juridinių asmenų paramos lėšos, Savivaldybės biudžeto lėšos, valstybės lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos apraiškų pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Padidėjusios biudžeto išlaidos* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *nenumatoma* | *Nenumatoma* |
| *Kitoms sritims, asmenims ar jų grupėms* | *Bus teikiama humanitarinė pagalba* | *Nenumatoma* |

Rengėja Turto skyriaus vedėja  Živilė Bieliauskienė